شەفەق نیوز/ یەنس ستۆلتنبرگ سکرتێر گشتی هاوپەیمان باکوور ئەتلەسی "ناتۆ" ، ئمڕوو چوارشەممە، گاڵ ئۆکرانیا دا ئامادەکاری ئەرا جەنگ درویژیگ وەگەرد رووسیا بکەێد.
ستۆلتنبرگ لە وتاریگ رووژنامەوانی لە پەراویز لووتکەی کافەیل ناتۆ لە مەدرید پایتەخت ئیسپانیا وت: بایەتە جەنگەگە لەبان مێز دانوسەنین تەواو بوود، باوجی وە مەڕجەیل ئۆکرانیا.
وتیش: بایەتە ئامادەکاری ئەرا جەنگ درویژیگ بکەیمن،  ویەیش سڵای ئیمەس ئەرا سەرۆک زیلینسکی، وەبی یەگ جواو ئەو پرسیارە بیەێد ک ئایا دایای ئەوە ئۆکرانیا توەنێد بچوودە ناو ناتۆ.
ئمڕوو چوارشەممە، لە مەدرید پایتەخت ئیسپانیا، دەسکریا لووتکەی هاوپەیمان باکوور ئەتلەسی، ک بڕیارە تا سوو پەنجشەممە وەردەوام بوود.
